b'\n_START_ARTICLE_\nUkmerg\xc4\x97s U\xc5\xbeupio pagrindin\xc4\x97 mokykla\n_START_SECTION_\nIstorija\n_START_PARAGRAPH_\n1918\xc2\xa0m. susik\xc5\xabr\xc4\x97 Ukmerg\xc4\x97s miesto 2-oji prad\xc5\xbeios mokykla. 1939\xc2\xa0m. mokykla turi 10 klasi\xc5\xb3, mok\xc4\x97si 282 mokiniai. Rugs\xc4\x97jo m\xc4\x97nes\xc4\xaf prad\xc4\x97jo veikti J. Basanavi\xc4\x8diaus prad\xc5\xbeios mokykla. 1944 metais, pra\xc5\xab\xc5\xbeus karui, mokyklos pastatas buvo beveik be lang\xc5\xb3, kuro \xc5\xbeiemai nebuvo paruo\xc5\xa1ta. Langai buvo u\xc5\xbekalti lentel\xc4\x97mis, tr\xc5\xabko priemoni\xc5\xb3._NEWLINE_1958\xc2\xa0m. i\xc5\xa1leid\xc5\xbeiama 4-osios vidurin\xc4\x97s mokyklos laida, o 1972\xc2\xa0m. mokykla i\xc5\xa1sik\xc4\x97l\xc4\x97 \xc4\xaf naujas patalpas. 1989\xc2\xa0m. pradedama sustiprintai d\xc4\x97styti angl\xc5\xb3 kalba, atidarytas vienintelis Ukmerg\xc4\x97je vidurinio mokymo vakarinis skyrius. 1992\xc2\xa0m. \xc4\xafsteigta humanitarinio profilio klas\xc4\x97, 1994\xc2\xa0m. i\xc5\xa1lyginamoji klas\xc4\x97 vaikams su specialiais poreikiais. Prad\xc4\x97tas vaik\xc5\xb3 su specialiaisiais poreikiais integravimas \xc4\xaf bendrojo lavinimo klases. 1995\xc2\xa0m. organizuojamas kryptingas meninis ugdymas: sustiprintas muzikos mokymas ir etnokult\xc5\xabra. \xc4\xaesteigtas T\xc4\x97v\xc5\xb3 fondas._NEWLINE_1996\xc2\xa0m. u\xc5\xbemegzti ry\xc5\xa1iai su JAV Kalifornijos Harbor koled\xc5\xbeu. \xc4\xaesteigta parengiamoji klas\xc4\x97. 1997\xc2\xa0m. prad\xc4\x97tas suaugusi\xc5\xb3j\xc5\xb3 neformalusis mokymas. 1999\xc2\xa0m. visi mokyklos pedagogai \xc4\xafgijo kompiuterinio ra\xc5\xa1tingumo pagrindus. 2000\xc2\xa0m. \xc4\xafkurta skaitykla-informacijos centras . Mokykla turi turting\xc4\x85 bibliotek\xc4\x85.'